Verðlaunahátíð Íþróttafélags Reykjavíkur fór fram þann 27. desember í ÍR-heimilinu í Skógarseli . Ár hvert er íþróttafólk úr öllum deildum félagsins verðlaunað ásamt því að valin eru íþróttakarl og íþróttakona ÍR . Að þessu sinni voru Aron Anh Ky Huynh úr karatedeild og Guðbjörg Jóna Bjarnadóttir úr frjálsíþróttadeild valin Íþróttafólk ÍR árið 2019 . Aron var valinn karatemaður ársins 2019 hjá Karatesambandi Íslands . Á árinu lenti Aron í 1. sæti á Reykjavík International Games , 2. sæti á bikarmóti Karatesambandsins , 5. sæti á Norðurlandameistaramóti karla , 3ja sæti á smáþjóðaleikunum og svo mætti áfram telja . Guðbjörg Jóna bætti Íslandsmet kvenna í bæði 100 og 200 metra spretthlaupi og jafnaði Íslandsmetið í 60 metra spretthlaupi innanhús . Guðbjörg var einnig hluti af 4 x 200 metra boðhlaupssveitinni sem setti nýtt Íslandsmet á RIG en hún var einnig valin frjálsíþróttakona ársins 2019 hjá Frjálsíþróttasambandi Íslands . Einn ÍR-ingur hlaut að þessu sinni HM-merki félagsins en það var skíðakappinn Sigurður Hauksson sem keppti á sínu fyrsta heimsmeistaramóti í Svíþjóð í febrúar sl . Á verðlaunahátíð ÍR voru einnig 19 sjálfboðaliðar verðlaunaðir fyrir sín óeigingjörnu störf í þágu félagsins á undanförnum árum og áratugum . Alls 17 manns hlutu silfurmerki ÍR , einn fékk gullmerki og einn ÍR-ingur var sæmdur heiðursorðu félagsins . HÉR má finna lista allra sem hlotið hafa heiðurviðurkenningar ÍR . Hér að neðan má svo sjá allt íþróttafólk sem tilnefnt var til verðlauna árið 2019 : Frjálsíþróttadeild : Guðbjörg Jóna Bjarnadóttir og Guðni Valur GuðnasonHandknattleiksdeild : Ísabella Schoebel Björnsdóttir og Sturla ÁsgeirssonJúdódeild : Jakub Marek TumowskiKaratedeild : Trixie Hannah Paraiso Tugot og Aron Anh Ky HuynhKeiludeild : Nanna Hólm Davíðsdóttir og Gunnar Þór ÁsgeirssonKnattspyrnudeild : Anna Bára Másdóttir og Axel Kári VignissonKörfuknattleiksdeild : Hrafnhildur Magnúsdóttir og Sæþór Elmar KristjánssonSkíðadeild : Sigríður Dröfn Auðunsdóttir og Kristinn Logi AuðunssonTaekwondodeild : Aino-Katri Elina Karinen og Sveinn Logi Birgisson Við ÍR-ingar erum innilega stolt af þessu frábæra íþróttafólki . Ekki síður erum við stolt af okkar frábæru sjálfboðaliðum sem eru sannarlega stoðir félagsins og fyrirmyndir allra ÍR-inga ! Íþróttakona og íþróttakarl ÍR árið 2019 . Aron úr karatedeild og Guðbjörg Jóna úr frjálsíþróttadeild Kristinn Hilmar Gíslason var sæmdur heiðursorðu ÍR Magnús Valdimarsson gullmerkishafi ásamt Addý Ólafsdóttur varaformanni og Ingigerði Guðmundsdóttur formanni . Íþróttafólk deilda 2019 . Á myndina vantar skíðafólkið Sigríði og Kristinn , Sturla handknattleiksmann og Sæþór Elmar körfuknattleiksmann . Ingigerður Guðmundsdóttir formaður aðalstjórnar ÍR setur viðburðinn . Íþróttafélag Reykjavíkur Skógarseli 12 | 109 Reykjavík kt : 670169-1549 587 7080 | ir@ir.is ÍR heimilið er opið virka daga kl : 9:00 - 21:00